kardosdrur/scandi-wiki huggingface dataset:
Gasolin' (album)

Gasolin' er Gasolin's første album, som udkom den 21. november 1971. Albumcoveret er en tegning af Hergé.

Albummet blev indspillet i Rosenberg Studiet i juli-september 1971 og udsendt som LP på CBS senere på året. Albummet er siden genudsendt på CD flere gange, herunder i 2010 som en del af bokssættet Dansk Rock Historie 1965-1978. 

Der blev alene udgivet en enkelt single (CBS 7813) fra albummet: "Langebro" (b-side "Lilly-Lilly"), der udkom i 1972. "Langebro" er en traditionel folkesang (originaltitel "Geordie"), der i Gasolin's version har fået dansk tekst.

Tracks

Side 1 
 "Langebro" (Trad./Larsen-Jønsson-Beckerlee) 3:20
 "Hey Christoffer" (Larsen-Beckerlee) 4:13
 "Fra dag til dag" (Jønsson-Beckerlee) 4:28
 "Lille Henry" (Larsen) 2:28
 "Tremastet beton" (Jønsson-M. Mogensen) 5:29

Side 2 
 "Solfangen" (Jønsson-Beckerlee) 3:14
 "Laphophora Williamsii" (Larsen-Beckerlee-M. Mogensen) 3:23
 "Jeg kan høre dig kalde" (Larsen-Berlev) 3:15
 "Strengt fortroligt" (Larsen-Jønsson-Beckerlee) 4:31
 "Lilli-Lilli" (Larsen-Jønsson) 5:02

Medvirkende 
 Kim Larsen – vokal, akustisk guitar
 Franz Beckerlee – single el-guitar, altsax, mundharmonika, vokal
 Wili Jønsson – el-bas, piano, vokal
 Søren Berlev – trommer, vokal og akustisk guitar på "Jeg kan høre dig kalde"
 Mogens Mogensen – vokal på "Tremastet beton"

Albummet blev produceret af Gasolin' med Sture Linden og Poul Bruun som "eksekutiv producere" og med lydtekniker Freddy Hansson. Albummet blev mixet af Roy Thomas Baker i Trident Studios i London.

Kilder

Eksterne links 
 Gasolin' 1971, musikartikler på bibzoom.dk

Album fra 1971
Gasolin'-album
Debutalbum fra Danmark
Gasolin' 3

Gasolin' 3 er Gasolin's tredje album, som udkom i november 1973.

Spor 
 "Smukke Linda" (Gasolin', Mogens Mogensen)
 "Rabalder" (Beckerlee, Larsen, Jønsson)
 "Katten" (Beckerlee, Larsen, Mogens Mogensen, Jønsson)
 "Jeg troede jeg var" (Beckerlee, Larsen, Mogens Mogensen, Jønsson)
 "Bobo's sang" (Beckerlee, Larsen, Mogens Mogensen, Jønsson)
 "Det var Inga, Katinka og smukke Charley på sin Harley" (Gasolin', Mogens Mogensen, Tommy Pedersen)
 "Jeg er splittergal" (Beckerlee, Larsen, Jønsson)
 "Café Paradis" (Gasolin', Mogens Mogensen)
 "Bessefar" (Beckerlee, Larsen, Mogens Mogensen, Jønsson)
 "Sju-Bi-Du-Bi-mand" (Gasolin')

Medvirkende

Gasolin' 
 Kim Larsen - Sang, rytme guitar, lead guitar på "Det var Inga, Katinka og smukke Charley på sin Harley" og "Bobo's sang".
 Franz Beckerlee - Lead guitar, moog, sang, bas på "Jeg er splittergal".
 Wili Jønsson - Bas, piano, orgel, sang og percussion.
 Søren Berlev - Trommer og slagtøj.

Yderligere medvirkende 
 Niels Harrit - Tenorsax, barytonsax, percussion, piano på "Bessefar".

Produktion 
 Roy Thomas Baker - producer
 Freddy Hansson - Lydtekniker

Kilder

Album fra 1973
Gasolin'-album
Stakkels Jim

Stakkels Jim er Gasolin's fjerde album, der udkom i november 1974. Ideen til nummeret "Stakkels Jim" fik bandet i forbindelse med deres optræden på åbningsdagen af Det Danske Spejderkorps' korpslejr 1974, hvor afslutningsnummeret, spejdersangen Nu flyver mørkets fugle ud, netop går på samme melodi. Titelnummeret bygger på den gamle skotske nytårsvise "Auld Lang Syne" skrevet af Robert Burns i 1788 med en endnu ældre melodi.

Stakkels Jim er også titlen på en roman fra 2020 af Finn Janning, hvor sangen spiller en tematisk rolle.

Spor 
 "Alla-tin-gala" (Gasolin', Kim Larsen, Mogens Mogensen)
 "Daddy Ding-Dong" (Gasolin')
 "Bingo" (Gasolin', Kim Larsen, Mogens Mogensen)
 "Onkel "How do you do"" (Franz Beckerlee, Gasolin', Mogens Mogensen, Wili Jønsson)
 "Legenden om Josha og Ming" (Gasolin')
 "Kap Farvel til Umanarssuaq" (Gasolin')
 "Perron "Gare du Nord"" (Gasolin', Kim Larsen, Mogens Mogensen)
 "Damernes nar" (Gasolin', Kim Larsen, Mogens Mogensen)
 "Johnny Lee" (Gasolin')
 "Stakkels Jim" (Robert Burns, Gasolin' Mogens Mogensen)
 "The last Jim" (Franz Beckerlee, Kim Larsen)

Kilder og henvisninger

Album fra 1974
Gasolin'-album
Feyenoord

Feyenoord er en hollandsk fodboldklub som ligger i byen Rotterdam. Klubben er opkaldt efter bydelen Feijenoord.

Feyenoord er en af hollandsk fodbolds mest succesfulde klubber. 

Klubben har vundet 16 hollandske mesterskaber, 13 pokaltitler og 4 super cups.

Feyenoord blev dannet i 1908 som Wilhelmina, men skiftede i 1912 navn til SC Feijenoord. I 1974 skiftede klubben navn til SC Feyenoord, fordi ikke-hollændere ikke kunne udtale ‘ij’-lyden. I 1978 skiftede klubben igen navn til Feyenoord.

Feyenoord har på europæisk plan vundet Europa Cuppen for mesterhold en gang og UEFA Cuppen to gange.

Feyenoord har siden 1937 haft hjemmebane på Feijenoord Stadion som kaldes “De Kuip”, som betyder gryden. 

Klubbens kælenavn er “stadionklubben” mens supportere nogle gange kalder klubben 010 efter byens postnummer.

Rivaler

Feyenoords rivaler er AFC Ajax. Kampen mellem de to klubber kalder “Die Klassieker”, på dansk “Klassikeren”. 

Kampene er - uanset de to klubbers placering i ligaen - de største i hollandsk fodbold. 

Tilskueruroligheder og slagsmål  mellem de to klubbers fans i forbindelse med kampene er ikke ualmindeligt.

Kendte spillere

Feyenoord har i mange år haft mange landsholdsspillere fra både Holland og udlandet, blandt andet en lang række danskere.

Blandt de mest kendte spillere for Feyenoord er Willem van Hanegem, Johan Cruyff, Ruud Gullit, Pierre van Hooijdonk, Ronald Koeman, Dirk Kuyt og Roy Makaay.

De mest succesfulde danskere i Feyenoord er Jørgen Kristensen, der var med til at vinde UEFA Cuppen i 1974, Ivan Nielsen og Jon Dahl Tomasson, der vandt UEFA Cuppen i 2002. 

Klubbens træner er Arne Slot, der har været træner siden 2021. Under hans ledelse kom klubben i Conference League-finalen i 2022 og klubben vandt det hollandske mesterskab i 2023.

Titler 
 Eredivisie: 16
1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017, 2023. 

 KNVB Cup: 13
1930, 1935, 1965, 1969, 1980, 1984, 1991, 1992, 1994, 1995, 2008, 2016, 2018.

 Johan Cruijff Shell: 4
1991, 1999, 2017, 2018.

 UEFA Champions League: 1 
1970 – dengang "European Champion Clubs' Cup".

 UEFA Europa League: 2 
1974, 2002. – dengang "UEFA Cup".

Nuværende Spillertrup

Danske spillere i Feyenoord 
 Jørgen Kristensen (1972-1975)
 Ivan Nielsen (1979-1986)
 John Eriksen (1985-1986)
 Lars Elstrup
 Jan Sørensen (1985-1986
 Jon Dahl Tomasson (1998-2002 / 2008-2011)
 Michael Lumb  (2010-2011)
 Patrick Mtiliga (2003-2005)
 Søren Larsen (2010-2011)
 Nicolai Jørgensen (2016-2021)
 Jacob Vandsø Rasmussen (2022-2023)

Kendte spillere 

Giovanni van Bronckhorst
Angelos Charisteas
Johan Cruyff
Ruud Gullit
John Guidetti
Royston Drenthe
Jerzy Dudek
Johan Elmander
Brett Emerton
Willem van Hanegem
Ove Kindvall
Joonas Kolkka
Dirk Kuyt
Henrik Larsson
Shinji Ono
Roy Makaay
Ryo Miyaichi
Robin van Persie
Nuri Şahin
Harmeet Singh
Joris Mathijsen
Stefan de Vrij
Bruno Martins Indi
Tonny Trindade de Vilhena
Jean-Paul Boëtius
Nicolai Jørgensen

Feyenoord har tidligere haft Salomon Kalou (Chelsea F.C.) og Bonaventure Kalou (PSG) i besiddelse. 

Fodboldklubber i Nederlandene
Etableret i 1908
 
Sport i Rotterdam
Steely Dan

Steely Dan er en gruppe dannet af Donald Fagen og Walter Becker i 1970'erne, hvis debutplade Can't buy a thrill fra 1972 opnåede stor succes. Året efter udgav de albummet Countdown to Ecstasy, som ikke havde den samme kommercielle succes. Albummet producerede alligevel to Billboard Hot 100 singler, Show Biz Kids og My Old School. I 1974 udgav gruppen deres tredje album Pretzel Logic, som indeholdt deres højstplacerede single til dato, "Rikki Don't Lose That Number", som nåede nummer 4 i U.S.A. Efter dette album besluttede Becker og Fagen at lave gruppen til et rent studiebaseret orkester. I 1975 lavede de så albummet Katy Lied, hvor de hyrede de bedste sessionmusikere i branchen, og begyndte at indblande flere elementer fra jazzen. Det næste album, The Royal Scam fra 1976 forsatte denne stil med store hornarrangementer og avancerede tonesammensætninger. I 1977 udkom deres støste kommercielle succes, albummet Aja som har solgt over 20 millioner eksemplarer verden over. Albummet er også det mest jazzede af deres albums. Efter tre års mellemrum udkom det næste Steely Dan album, Gaucho i 1980. Efter indspilningen af dette album valgte Becker og Fagen at gå hver til sit.
  
Donald Fagen og Walter Backer opkaldte bandet efter en dildo nævnt i William Burroughs' roman Naked Lunch.

Stilart 
Steely Dan er kendt er kendt for deres perfektionisme i studiet, og for at være en af rockmusikkens største stilskabere med deres blanding af pop, rock, funk, soul og jazz. Især deres anvendelse af jazzens harmonier, instrumentarium og solistiske indslag kombineret med fængende popmusik har sikret Fagen og Becker en plads i musikhistorien.

Solokarrierer 
Donald Fagen udgav i 1982 sin første soloplade The Nightfly, som blandt mange har opnået kultstatus. Det er senere blevet til to soloalbums mere fra Fagens hånd, albummet Kamakiriad, produceret af Becker i 1993 og det grammy-vindende Morph the Cat. I 2012 er albummet Sunken Condos aktuelt. Walter Becker udsendte sit første soloalbum, 11 Tracks of Whack i 1994, og et til i 2008, Circus Money.

Comeback 
Efter at have fundet sammen i slutningen af 90'erne for at turnere, gjorde Becker og Fagen album-comeback som Steely Dan i 2000 med albummet Two Against Nature, der blev en stor succes og bl.a. indkasserede 4 Grammy-statuetter, heriblandt den mest prestigefyldte for årets bedste album. I 2003 udgav de deres niende studie-album Everything Must Go.

Steely Dan spillede i Valby-Hallen i 2000, og siden i Falkoner Salen 23. juli 2007.

Eksterne henvisninger 

 Steely Dans officielle hjemmeside

Noter 

Rockgrupper fra USA
Symposion

Symposion (græsk sym- 'sammen' posis 'drik') var et drikkegilde i aristokratiske kredse i antikkens Grækenland.

Rammer 
Symposier foregik i mændenes rum, andron. Der var normalt 10-20 deltagere, som lå henslægt på venstre albue på løjbænke langs væggene. De drak vin blandet med vand i et stort kratér (bowle) midt i rummet.

Poesi 
I dannede kredse var symposiet rammen om fremførelse af poesi og retorik, og det blev et forum for filosofiske diskussioner. Disse diskussioner er temaet for Platons dialog af samme navn.

Handling 
Dionysos (beruselse) og Afrodite (elskov) var de tilbedte guder, som de i forbindelse med diskussionen og beruselsen brugte i deres retorik, idet der blandt gæsterne foregik en heftig homoseksuel bestræbelse, hvor den gamle "elskende" bestræbte sig efter den unge "elskede" (som ikke havde fået skæg endnu).

Sparta 
I Sparta indgik symposiet i de fællesmåltider, syssitier, som alle borgerne var forpligtet til at deltage i.

Grækenland i antikken
Skarresø (Djursland)

Skarresø er en lille landsby på Djursland, beliggende i Skarresø Sogn mellem Thorsager, Ryomgård og Kolind. Landsbyen ligger i Syddjurs Kommune og tilhører Region Midtjylland.

I Skarresø ligger  bl.a. en nedlagt brugsforretning (Skarresøhus), præstegård, kirke, kirkegård, fælleshus, sidevej til grusgrav, samt 8 almene og nyere boliger. Skarresø er omgivet af skove, og der befinder sig to spejderhytter i Skarresøs lokalområde. 

Skarresø Kirke ligger på en forhøjning med udsigt over Skarresø Sø, en del af Kolindsund.

Eksterne henvisninger 
 Kort over Skarresø 

Lokaliteter i Syddjurs Kommune
Park

En park er almindeligvis et stort havelignende anlæg med systematisk beplantning og ofte med gangstier af grus eller fliser.

De fleste offentlige parker findes i byerne som oaser mellem husene, hvor folk kan få et strejf af natur uden at skulle uden for byen. Mange parker er oprindeligt bygget som haver til kongefamilien eller andre samfundsmæssigt højt placerede personer, men er med tiden åbnet for offentligheden. Andre er skænket til borgerne af rige velgørere.

I dag etableres flere byparker i forbindelse med byfornyelse, og i fagsproget indgår parker som rekreative områder.

Ordet lystanlæg ses også brugt.

Se også 
 Nationalpark
 Parkpolitik

Eksterne henvisninger 

 Rainer Hering (red.): Die Ordnung der Natur. Vorträge zu historischen Gärten und Parks in Schleswig-Holstein; Hamburg University Press, Verlag der Staats- und Universitätsbibliothek Hamburg;  (tysk)
Park (flertydig)

En park kan dække flere begreber.

 Rekreativt område i by eller fredet landområde: Se Park
 Areal til parkering af mobile enheder, eksempelvis trailerpark
 Omfanget af rullende enheder i transport, typisk vognpark, der ikke er det samme som en trailerpark

Se også 
 Parken, Danmarks Nationalstadion, ligger på Østerbro i København.
 Mungo Park, Skotsk opdagelsesrejsende 1771-1806
 Mungo Park, Teater i Allerød
Godstog

Et godstog er et tog der fragter gods, i modsætning til persontog, der fragter passagerer.

Typisk er et godstog herhjemme sammensat af et lokomotiv med en række godsvogne efter. I flere andre lande, f.eks. USA, ses længere togstammer hvor der er flere lokomotiver i forenden af stammen, og om nødvendigt hjælpelokomotiver både midt i stammen og bagi. Sådanne togstammer kan være over en kilometer lange uden at være et særsyn.

Der findes en række forskellige typer godsvogne hver beregnet til sin særlige type gods, f.eks.:
 Fladvogne til containere (containerbærevogne) eller køretøjer (f.eks. kampvogne)
 Åbne vogne med høje eller lave sider.
 Åbne vogne med støtter, til træstammer, rør ol.
 Lukkede vogne med rundt tag og skydedøre i siderne.
 Kølevogne til letfordærvelige varer.
 Vogne til transport af levende dyr.
 Autotransportvogne.
 Tankvogne til flydende eller pulverformigt gods.
 Krukkevogne med stentøjskrukker til syretransport
 Bulkvogne, der kan tippe løse mængder til siden eller hælde det i en rist under skinnerne.
 Specialvogne til usædvanligt gods, f.eks. transformatorer, lommevogne.

Jernbanemateriel
Godstransport
Laurits Nielsen

Lauridts, Laurits eller Lauritz Nielsen er navnet på flere personer:

 Laurids Nielsen (1600-tallet) – købmand og borgmester i Præstø
 Laurits Christian Nielsen (1849-1929) – dansk opfinder
 Laurits Christian Nielsen (1871-1930) – dansk forfatter
 Lauritz Nielsen (1881-1947) – dansk biblioteksmand
Laurids Nielsen

Laurids Nielsen (1587 – 1656) var en dansk købmand, borgmester og kirkeværge.

Han blev gift med Elisabeth Jensdatter (1596-1653) og fik med hende mindst 9 børn. Blandt børnene var den senere godsejer Jens Lauridsen og den senere krigskommissær Søren Lauridsen. 

Han var en betydende købmand i Præstø og repræsenterede den ny borgerstand, der voksede frem. Han erhvervede også betydende jorder omkring Præstø.

I Præstø Kirke lod han i 1631 lægge to store sten i gulvet til minde om sine otte døde børn, hvor ikke mindre end fire døde i året 1630. Han satte også en stor gravsten med portrætter i helfigur af sig selv og sin hustru. Derudover fik han o. 1650 billedskæreren Abel Schrøder den yngre fra Næstved til at udforme et stort epitafium som minde over familien. De ni børn, der ved færdiggørelsen var døde, har malet et rødt kors over hovedet. 

Danskere i 1600-tallet
Ikke-folkevalgte borgmestre fra Danmark (før 1919)
Købmænd fra Danmark
Anklaget

Anklaget er en dansk film fra 2005, instrueret af Jacob Thuesen efter et manuskript af Kim Fupz Aakeson.

Medvirkende 
Søren Malling
Troels Lyby
Sofie Gråbøl
Kirstine Rosenkrands Mikkelsen
Paw Henriksen
Louise Mieritz
Bodil Jørgensen
Kristian Halken
Charlotte Sieling
Ditte Gråbøl
Kirsten Olesen
Michael Larsen

Eksterne henvisninger 
 

Dramafilm fra Danmark
Danske film fra 2005
Dansksprogede film
Bølle Bob (musical)

Bølle Bob er en dansk musical som er skrevet af Gunnar Geertsen. Figurerne er baseret på sangene fra albummet Bølle-Bob og de andre fra 1978. Musicalen havde premiere i 1993 på Gellerupscenen i Århus.

I 1997 fik den re-premiere på Amager Scenen i en moderne version med bl. a Gunnar Geertsens søn Sune Geertsen i rollen som én af skolens hårde børster. Det nye soundtrack blev desuden et kæmpe hit med de nye beats.

Smukke Sally 
Musicalen blev i 2002 fulgt op af teaterstykket Smukke Sally. Stykket var oprindeligt bestilt af Amager Scenen, der dog gik konkurs undervejs i forløbet. I stedet fik stykket premiere på Gellerupscenen, ligesom Bølle Bob. Regner Grasten lavede i 2005 filmen Bølle Bob og Smukke Sally, der er baseret på dette stykke.

Filmatiseringer 

 Bølle-Bob (1998)
 Bølle Bob og Smukke Sally (2005)

Noter

Eksterne Henvisninger 

Musicals fra Danmark
Sergeant Cane

Sergeant Cane, også kendt som Cane og The Sergeant Cane Project, er en dansk popgruppe fra Nordjylland dannet i 1978. Gruppen vandt i 1980 ungdomsbladet Ung Nu's tredje udgave af DM i Popmusik.

Sergeant Cane blev dannet i 1978 af Henrik Grandt Jakobsen (trommer og sang), Troels Mikaelsen (guitar og sang), Knud-Erik Thrane (keyboard og sang) og Flemming Brorson Møller (bas og sang).

DM i pop 1980 
Sergeant Cane vandt i 1980 ungdomsbladet Ung Nus konkurrence, DM i Popmusik, med sangene "Drømmen" (musik og tekst af Leif Kjøgs Hansen og Preben Wolff) og "Varm Nu" (musik og tekst af Knud-Erik Thrane og Henrik Grandt Jakobsen). Cane bestod da foruden Henrik Grandt Jakobsen, Troels Mikaelsen og Knud-Erik Thrane af Lars Viberg (trommer) og Leif Kjøgs Hansen (bas og sang).

Ung nu skrev efterfølgende: "Efter først at have vundet lokalopgøret i Havndal tromlede poporkesteret CANE fra Frederikshavn videre mod sejren i den store finale ...", og fortsatte: "Med et forrygende show og et sikkert greb om det musikalske var det den nordjyske gruppe, der scorede de fleste point hos den nedsatte dommerjury ..." 

Cane udsendte i 1981 "Drømmen" som single med "Varm nu"  som b-side. Pladen blev indspillet i Puk Recording Studios ved Randers, og opnåede placering i Jørn Hjortings program, Danskpoppen, i Danmarks Radio.

Sergeant Cane satte den aktive karrierer på stand by i slutningen af 1981.

I 2017 blev Sergeant Cane gendannet i den originale besætning, og har siden da udgivet to titler.

Udgivelser 
 Drømmen/Varm Nu, EMI, 1981 
 Leaving Home, Nordton Records, 2018 
 Going Downtown, Nordton Records, 2019

Referencer

Eksterne henvisninger 
 Sergeant Cane's officielle hjemmside
 Sergeant Cane på Facebook
 Sergeant Cane på Youtube

Popgrupper fra Danmark
Musikgrupper fra 1978
Villa Paranoia

Villa Paranoia er en dansk film fra 2004, skrevet og instrueret af Erik Clausen.

Medvirkende
Sonja Richter
Frits Helmuth
Erik Clausen
Søren Westerberg
Sidse Babett Knudsen
Nicolaj Kopernikus
Pernille Højmark
Carsten Bang
Niels Vigild
Lærke Winther Andersen
Susanne Breuning
Dorthe Elsebet Larsen

Eksterne henvisninger 
 

Danske film fra 2004
Film instrueret af Erik Clausen
Dansksprogede film
Junior Senior

Junior Senior var en dansk popduo der bestod af  Jesper Mortensen (Junior) og Jeppe Laursen (Senior). Gruppen har haft relativt stor international succes, specielt med singlen "Move Your Feet" fra deres første album, der nåede en tredjeplads på den britiske single-hitliste i 2003.

Junior Senior har en fortid i den britpop-baserede gruppe Ludo X, der i 1994 vandt DM i Rock. Gruppen udgav et album inden de i 1998 gik i opløsning, hvorefter sangeren Jeppe Laursen og guitaristen Jesper Mortensen fortsatte samarbejdet og dannede Junior Senior. Gruppenavnet udsprang af den simple kendsgerning, at Senior var ældre og større end Junior.

I 2002 debuterede gruppen på det uafhængige danske pladeselskab Crunchy Frog. Albummet der bærer titlen D-D-Don't Don't Stop the Beat og indeholdt singlen "Move Your Feet", der, med pladeselskabs-kollegaen Thomas Troelsen fra Superheroes på vokal og produktion, blev et massivt radiohit.

Rygterne om, at Fatboy Slim ønskede at remixe nummeret, fik Universals øjne op for Junior Seniors umiddelbare hitpotentiale. De tilbød gruppen en rekordstor kontrakt og sørgede for, at albummet og singlen blev udsendt i både England og USA.

Især i England var modtagelsen overvældende. "Move Your Feet" gik direkte ind som nummer 3 på singlehitlisten, mens albummet fik gode anmeldelser i NME og Q-Magazine og lå på Top 10-listen ni uger i træk. Resultatet blev en forside på bøssebladet BoysMagazine samt en medvirken i TV-programmet Top of the Pops, som én af de få danskere nogensinde.

I september 2005 udsendte Junior Senior deres andet album, Hey Hey My My Yo Yo, igen på Crunchy Frog.

Den 26. september 2008 meddelte Junior Senior via en pressemeddelelse at de var gået i opløsning, men at de ville fortsætte med at lave musik hver for sig.

Diskografi

Studiealbum 
 D-D-Don't Don't Stop the Beat (2003)
 Hey Hey My My Yo Yo (2005)

Ep'er 
 Boy Meets Girl EP (2003)
 Say Hello, Wave Goodbye EP (2007)

Referencer

Eksterne henvisninger 
 

Fra DR's Musikleksikon
Musikgrupper fra Danmark
Har spillet på Roskilde Festival
Musikgrupper fra 1998
Søleopard

En søleopard er en stor sæl, som lever af bl.a. pingviner. Den lever i området omkring Antarktis.

Den æder lyskrebs, sæler, pingviner, fisk og blæksprutter.
Søleoparden er et rovdyr. Dens føde består af 45 % lyskrebs, 35 % sæler, 10 % pingviner og 10 % fisk og blæksprutter. Søleoparden fanger ofte de voksne pingviner i vandet, mens den fanger pingvinernes unger, når de er på isen.

Søleoparden bruger de massive kæber med de skarpe tænder, når den fanger pattedyr og fugle.

Samspil med mennesker 
Søleoparden er modig, stærk og nysgerrig. Der er ikke langt mellem dens nysgerrighed og dens rovdyropførsel, og dem kan finde på at 'lege' med pingviner, den ikke har til hensigt at æde. Omvendt kendes der også tilfælde, hvor den har gået til angreb tilfældigt. National Geographic-fotografen Paul Nickeln har fotograferet en søleopard, der bragte pingviner, først levende, senere sårede og slutteligt døde, til ham, sandsynligvis i et forsøg på at lære fotografen at jage selv.

I almindelighed er søleoparden et farligt rovdyr, også over for mennesker, men angreb på mennesker sker kun sjældent.

Ægte sæler
Antarktis fauna
Oskar & Josefine

Oskar og Josefine er en dansk film fra 2005. Filmen er en efterfølger til julekalenderen Jesus & Josefine fra 2003. Manuskriptet skrevet af Bo Hr. Hansen og Nikolaj Scherfig og serien blev instrueret af Carsten Myllerup

Medvirkende 
Pernille Kaae Høier
Mikkel Hesseldahl Konyher
Kjeld Nørgaard
Adam Gilbert Jespersen
Frits Helmuth
Jesper Langberg
Anna Egholm
Jesper Asholt
Søren Sætter-Lassen
Andrea Vagn Jensen
Nikolaj Steen
Jonathan Werner Juel
Margrethe Koytu
Helle Hertz
Niels Borksand
Pernille Klitgaard Petersen
Oscar Walsøe Busch
Birgitte Prins
Peter Ravn
Steen Svare
Julie Grundtvig Wester
Helle Dolleris
Helge Scheuer
Sebastian Aagaard-Williams
Jesper Erichsen
Jacob Erichsen
Thomas W. Gabrielsson
Bo Vilstrup

Eksterne henvisninger
 Officiel hjemmeside 
 

Danske film fra 2005
Film baseret på tv-serier
Film med tidsrejser
Koldpresning

Koldpresning betegner en speciel presningsmetode, hvor et plastmateriale indesluttet i et hulrum bliver formet under tryk ved stuetemperatur og senere varmebehandlet.
 
Koldpresning af rapsfrø kræver ikke særlig megen energi, og fremstillingen kan ske på et enkelt og billigt anlæg. Den koldpressede rapsolie er spiselig og kan anvendes i en moderne dieselmotor. Desuden kan rapsolien anvendes til CO2-neutral opvarmning af boliger, og rapskagen kan anvendes til foder, såvel som til afbrænding i stokerfyr.

Referencer 

Teknologi